Petrus, miseratione divina Autissiod. episcopus: dilectis in Christo filiis G. decano et capitulo Autissiodorensis ecclesie, ceterarumque Ecclesiarum capitulis, necnon universis et singulis abbatibus et prioribus conventualibus, tam exemptis quam non exemptis, in civitate et diecesi Autissiodorensi constitutis, salutem in Domino sempiternam. Litteras reverendi in Christo patris et domini domini J., Dei gratia Carnotensis episcopi, recepimus formam que sequitur continentes: Reverendis in Christo patribus ac dominis dominis G. Parisiensi, R. Aurelianensi, P. Autissiodorensi, S. Meldensi, G. Trecensi, et J. Nivernensi, Dei gratia episcopis. J. miseratione ejusdem Carnotensis episcopus, salutem in Domino sempiternam. Noveritis nos die jovis ante festum beati Arnulphi litteras reverendi in Christo patris ac domini domini nostri Philippi, Dei gracia Senonensis archiepiscopi recepisse, formam que sequitur continentes: Philippus, miseratione divina, Senonensis archiepiscopus, venerabili fratri nostro, J., Dei gratia episcopo Carnotensi, salutem et sinceram in Domino caritatem. Magna opera Domini que non nunquam ob ejus exaltationis honorem generalemque salutem populi in consilio justorum et congregatione propensius debent agi, tantomagis operarios vinee dominice, et in omnes precellentes operarii voluntates gratiosius exquisita creduntur, quanto maturioris considerationis examine diligenti volvuntur. Quod nuper attentius intuentes, nos videlicet, una vobiscum, ceterisque venerabilibus fratribus nostre provincie Senonensis suffraganeis episcopis, nobis assistentibus, in nostro provinciali concilio, Parisiis ultimo celebrato, scilicet die lune post Dominicam qua cantatur Oculi mei, cum diebus postmodum continuatis ad nonnulla difficultatis ingentis, grandisque discussionis negotia ecclesias et ecclesiasticas personas nostras dicte provincie, sed et negotium fidei nostre catholice, quod diebus istis contra singulares personas militie Templi noscitur imminere, non mediocriter tangentia et urgentia, plus solito que tempore prefati concilii commode nequiverunt finaliter expediri. De vestro, dictorumque fratrum nostrorum consilio predictum nostrum provinciale concilium ad diem tertiam post instans festum Assumptionis B.M.V., cum diebus subsequentibus continuando, prout opus fuerit, Parisiis duximus prorogandum. Vestre igitur fraternitati autoritate nostra metropolitana mandamus quatenus venerabiles fratres nostros predictos, videlicet Paris. Aurel. Autiss. Melden. Trecens. et Nivern. Episcopos, specialiter ad dictum concilium nostrum, dictis diebus et loco celebrandis convocantes, mandare curetis eisdem aut eorum vicariis autoritate nostra predicta, quatenus per suas civitates et dioceses predictam ejusdem concilii prorogationem intimantes et insinuari facientes, omnia et singula tam suarum cathedralium quam aliarum collegiatarum ecclesiarum, exemptarum et non exemptarum capitula ac omnes et singulos abbates et priores..... iales exemptos et non exemptos, suarum civitatum et diecesanorum ad dictum concilium nostrum dictis diebus et loco congregandum convocent..... Itaque dicta capitula per procuratores idoneos ad agendum, tractandum et constituendum super his que in dicto concilio nos et nostri predicti suffraganei et alii nobis tunc temporis astituri, maxime super dicto fidei negotio statuendum, juvante Deo, duxerimus, ac etiam ordinandum sufficienter instructos; et dicti abbates et priores personaliter ad dictum concilium compareant, prout decuerit, et assistant tractaturi similiter et ordinaturi nobiscum et nostris predictis suffraganeis de premissis, et precipue de fidei negotio supradicto, prout fuerit faciendum. Vos etiam predictas insinuationem, convocationem et citationem, juxta modum expressum, omnibus et singalis tam ecclesie nostre Carn. quam aliarum collegiarum exemptarum et non exemptarum, vestrarum civitatis et dioces. Capitulis et singulis abbatibus et prioribus conventualibus, exemptis et non exemptis, dictarum civitatis et dioces. vestrarum fieri faciatis. Prefato nihilominus personaliter interesse concilio nullatenus..... et quicquid de premissis feceritis nobis infra dictam tertiam diem post Assumptionem sic prescriptam, per vestras litteras rescribatis. Presentes tamen quorum copiam reti..... remittentes per latorem ipsorum nostro sigillatas sigillo in signum receptionis earumdem. Datum apud Cantum-Lupi, undecima die julii, anno Domini millesimo trecentesimo undecimo. Hujus itaque autoritate mandati vos et vestrum quemlibet ad dictum concilium dictis diebus et loco celebrandum personaliter convocantes..... vestras mandamus autoritate predicta quatenus per vestras civitates et dieces. supradictam concilii prorogationem insinuantes et insinuari..... et singula tam vestrarum cathedralium quam aliarum collegiatarum ecclesiarum, exemptarum et non exemptarum, capitula ac omnes et singulos abbates et priores..... exemptos et non exemptos, vestrarum civitatum et diocesum, ad dictum concilium convocatis et citatis juxta formam superius annotatam, presentes..... receptionis earum sigillis vestris sigillatas nobis per earum bajulum remittentes. Datum apud Busseium, domum nostram, anno Domini M. CCC. XI., die jovis supradicta. Harum igitur litterarum autoritate et mandato nobis autoritate metropolitana facto, prout premittitur... tam predicte nostre Autissiodor. ecclesie quam aliarum collegiatarum ecclesiarum exemptorum et non exemptorum capitulis, necnon omnibus et singulis... conventualibus, exemptis et non exemptis, in civitate et diocesi Autissiod. constitutis, predicti concilii prorogationem in sinu..... ad locum in dies predictos, tenore presentium vos citamus, juxta tenorem et formam mandati ad nos super hoc directi..... et prout in litteris quarum copia nostris presentibus est inserta, videbitis contineri. In signum autem receptionis presentium..... eisdem eas nobis per latorem presentium remittentes. Datum apud Placentiam, domum nostram, anno Domini millesimo tricesimo undecimo.